laion/Wikipedia-Exotic huggingface dataset:
শফিউল ইসলাম সুহাস

শফিউল ইসলাম (জন্ম: ৮ অক্টোবর, ১৯৮৯) বগুড়ায় জন্মগ্রহণকারী প্রথিতযশা বাংলাদেশী আন্তর্জাতিক ক্রিকেটার। ২০০৬-০৭ মৌসুমে রাজশাহী বিভাগীয় দলের হয়ে তার ওয়ানডে অভিষেক হয়। অভিষেক মৌসুমে খেলা দুটি ম্যাচেই তিনি একটি করে উইকেট নেন। ২০১০-এর জানুয়ারিতে ভারত ও শ্রীলঙ্কার অংশগ্রহণে অনুষ্ঠিত ত্রি-দেশীয় ওয়ানডে সিরিজে শফিউলের আন্তর্জাতিক অভিষেক হয়। শফিউলই ছিলেন বাংলাদেশ স্কোয়াডের একমাত্র খেলোয়াড়, আন্তর্জাতিক অঙ্গনে যার কোন পূর্ব অভিজ্ঞতা ছিল না। ঘরোয়া লীগে নজরকাড়া সাফল্য দেখিয়ে নির্বাচকদের মন জয় করতে সক্ষম হন তিনি। শফিউলের একদিনের আন্তর্জাতিক ম্যাচে অভিষেক হয় ২০১০-এর ৪ জানুয়ারি, শ্রীলঙ্কার বিরুদ্ধে। রুবেল হোসেনের সাথে তিনি বোলিং ওপেন করেন এবং ৫ ওভারে ৩৯ রান খরচায় নেন ১টি উইকেট। তার প্রথম শিকার ছিলেন কুমার সাঙ্গাকারা, যিনি কিনা ৭৪ রানে কট বিহাইন্ড হন। সিরিজে খেলা দুটি ম্যাচের প্রতিটিতেই ১টি করে উইকেট নেবার সুবাদে পরের মাসে ভারতের বিরুদ্ধে অনুষ্ঠিত টেস্ট সিরিজের জন্য ১৪ জনের স্কোয়াডে তিনি ডাক পান। ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে বিসিবি কর্তৃপক্ষ ৩০-সদস্যের প্রাথমিক তালিকা প্রকাশ করে। এতে তিনিও অন্তর্ভুক্ত হন। কিন্তু চূড়ান্ত তালিকায় তার স্থান হয়নি। ১৯ ফেব্রুয়ারি রাতে দেরি করে ব্রিসবেনের হোটেলে দলের সাথে মিলিত হবার অভিযোগ উঠে আল-আমিনের বিরুদ্ধে। ফলে, দলীয় শৃঙ্খলা ভঙ্গের অভিযোগে আল-আমিনকে প্রতিযোগিতা থেকে দেশে ফেরত পাঠানোর সিদ্ধান্ত গৃহীত হয়। পরিবর্তিত খেলোয়াড় হিসেবে তার স্থলাভিষিক্ত হন তিনি। বাংলাদেশের তৎকালীন বোলিং কোচ চম্পকা রামানায়েকে শফিউল সম্পর্কে মন্তব্য করেন, "বোলার হিসেবে শফিউলের দক্ষতা প্রশ্নাতীত, সে খুব ভালো ধীরগতির বাউন্সার দিতে পারে এবং সময় সময় ইয়র্কারও দিতে ওস্তাদ। যথেষ্ট পরিমাণ সুযোগ পেলে সে অবশ্যই উন্নতি করবে এবং আমি এ ব্যাপারে আত্মবিশ্বাসী যে, দলে সে তার জায়গা ঠিকই পাকাপোক্ত করে নেবে।" Cricinfo staff (31 December 2009), ত্রিদেশীয় সিরিজে মাশরাফি নেই, Cricinfo, সংগ্রহের তারিখ 2010-01-02  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Balachandran, Kanishkaa (4 January 2010), দিলশানের উইলোবাজিতে শ্রীলঙ্কার সহজ জয়, Cricinfo, সংগ্রহের তারিখ 2010-01-13  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেস্ট স্কোয়াডে ডাক পেলেন শাহরিয়ার নাফিস ও শফিউল ইসলাম, Cricketworld.com, 11 January 2010, সংগ্রহের তারিখ 2010-01-12  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Isam, Mohammad। "Want to repeat 2011 performance' - Shafiul"। ESPNCricinfo। ESPN। সংগ্রহের তারিখ ২৩ ফেব্রুয়ারি ২০১৫।  Isam, Mohammad। "Al-Amin to be sent home for breaking team curfew"। ESPNCricinfo। ESPN। সংগ্রহের তারিখ ২৩ ফেব্রুয়ারি ২০১৫।  Veera, Sriram (11 January 2010), বাংলাদেশী সীমারদের স্ট্রাগল, Cricinfo, সংগ্রহের তারিখ 2010-01-13  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইএসপিএনক্রিকইনফোতে শফিউল ইসলাম সুহাস (ইংরেজি) ক্রিকেটআর্কাইভে শফিউল ইসলাম সুহাস (সদস্যতা প্রয়োজনীয়) (ইংরেজি)
পশ্চিমবঙ্গ বিধানসভা নির্বাচন, ১৯৫২

১৯৫২ সালের পশ্চিমবঙ্গ বিধানসভা নির্বাচন উক্ত বছরে ভারতের আয়োজিত রাজ্য বিধানসভা নির্বাচনগুলির মধ্যে অন্যতম। এটি পশ্চিমবঙ্গের প্রথম বিধানসভা নির্বাচন। এই নির্বাচনে বামপন্থী রাজনীতিতে দু'টি জোটের উত্থান ঘটেছিল। এগুলি হল: ইউনাইটেড সোশ্যালিস্ট অর্গানাইজেশন অফ ইন্ডিয়া (ভারতের কমিউনিস্ট পার্টি, সোশ্যালিস্ট রিপাবলিকান পার্টি, ও ফরওয়ার্ড ব্লক (মার্ক্সবাদী গোষ্ঠী)-এর জোট) এবং পিপল'স ইউনাইটেড সোশ্যালিস্ট ফ্রন্ট (সোশ্যালিস্ট পার্টি, ফরওয়ার্ড ব্লক (রুইকার) ও ভারতের বিপ্লবী কমিউনিস্ট পার্টির জোট)। ভারতীয় জাতীয় কংগ্রেস বিধানসভায় সংখ্যাগরিষ্ঠতা অর্জন করে জয়লাভ করে। কমিউনিস্টরা বৃহত্তম বিরোধী দলের মর্যাদা পায়। ১৯৫২ সালের পশ্চিমবঙ্গ বিধানসভা নির্বাচনের দলভিত্তিক ফলাফল: ১৯৫৬ সালের রাজ্য পুনর্গঠন আইন অনুযায়ী বিহারের পূর্ণিয়া জেলার মহানন্দা নদীর পূর্বাংশ এবং দক্ষিণের মানভূম জেলার পুরুলিয়া মহকুমা (চার থানা বাদে) পশ্চিমবঙ্গে হস্তান্তরিত হয়। এর ফলে ১৯৫৭ সালের নির্বাচনে পশ্চিমবঙ্গে বিধানসভা কেন্দ্রের সংখ্যা ১৮৭ (২৩৮টি আসন) থেকে বৃদ্ধি পেয়ে ১৯৫ (২৫২টি আসন) হয়। Contested as independents. Rao (2003) estimates that they had 19 candidates, out of whom 4 were elected. M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 213. "List Of Political Parties" (পিডিএফ)। ৩০ সেপ্টেম্বর ২০০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ মার্চ ২০১১।  "Reorganisation of States, 1955" (পিডিএফ)। The Economic Weekly। অক্টোবর ১৫, ১৯৫৫। সংগ্রহের তারিখ জুলাই ২৫, ২০১৫।
বিভব উৎস

বৈদ্যুতিক বর্তনী তত্ত্বে, একটি আদর্শ বিভব উৎস মানে একটি বর্তনীর উপাদান যেখানে এর মাঝের বিভব প্রবাহিত বিদ্যুৎ প্রবাহ থেকে মুক্ত।একটি বিভব উৎস হলো বিদ্যুৎ উৎসের বিপরীত জোড়া। বিশ্লেষণে একটি বিভব উৎস সরবরাহ করে স্থির ডিসি বা এসি বিভব এর প্রান্তে যে কোন পরিমাণের বিদ্যুত এর মাঝে প্রবাহিত হওয়ার জন্য।বৈদ্যুতিক শক্তির বাস্তব উৎস যেমন ব্যাটারী, জেনারেটর বা পাওয়ার ব্যবস্থা বিশ্লেষণের উদ্দেশ্যে আদর্শ হিসেবে ব্যবহৃত হয় যাতে থাকে একটি আদর্শ বিভব উৎস এবং অতিরিক্ত বৈদ্যুতিক ইম্পিডেন্সের সমাবেশ। একটি আদর্শ বিভব উৎস হলো গাণিতিক বিমূর্ত গঠন যা যা বৈদ্যুতিক বর্তনীর বিশ্লেষণের সরলীকরণ করে।যদি একটি আদর্শ বিভব উৎসকে স্বাধীনভাবে নির্দিষ্ট করা যায় বর্তনীর অন্য কোন চলক দিয়ে, তাহলে এটাকে মুক্ত বিভব উৎস বলা যাবে।বিপরীত ভাবে যদি একটি আদর্শ বিভব উৎসের বিভবকে অন্য বিভব বা বিদ্যুৎ প্রবাহ দিয়ে নির্ণয় করা যায়, তাহলে এটাকে নির্ভরশীল বা নিয়ন্ত্রিত বিভব উৎস বলা যেতে পারে। একটি অ্যাম্পলিফায়ারের গাণিতিক মডেলে থাকবে নির্ভরশীল বিভব উৎস যার মান একটি ইনপুট সংকেতের কিছু নির্দিষ্ট সম্পর্কের মাধ্যমে নিয়ন্ত্রিত হবে, উদাহরণ স্বরূপ। ত্রুটির বিশ্লেষণে, পরস্পর সংযোগী উৎসের এবং সরবরাহ লিংকের পুরো নেটওয়ার্ক গুরুত্বপূর্ণভাবে একটি আদর্শ বিভব উৎস এবং একটি সমমানের একক ইম্পিডেন্স দিয়ে প্রতিস্থাপিত হতে পারে। একটি আদর্শ বিভব উৎসের অন্তঃস্থ রোধ শূণ্য; এটা যে কোন পরিমাণের বিদ্যুত সরবরাহ এবং শোষণ করতে পারে।একটি আদর্শ বিভব উৎসের মাঝের বিদ্যুত প্রবাহ সম্পূর্ণভাবে বহিঃস্থ বর্তনীর মাধ্যমে নির্ণয় করা যেতে পারে।যখন একটি খোলা বর্তনীর সাথে সংযুক্ত হয়, তখন শুন্য পরিমাণের বিদ্যুত থাকে এবং তাই বৈদ্যুতিক ক্ষমতাও শুন্য হয়।যখন লোড রোধের সাথে যুক্ত হয়, তখন বিভব উৎসে বিদ্যুতের পরিমাণ অসীম হয়ে থাকে যেহেতু লোডের রোধ প্রায় শূণ্য হয়ে থাকে।এভাবে, একটি আদর্শ বিভব উৎস অসীম পাওয়ার সরবরাহ করতে পারে। কোন আসল বিভব উৎসই আদর্শ না; এদের সবার অশূণ্য কার্যকর অন্তঃস্থ রোধ থাকে এবং কোন বিভব উৎসই অসীম পাওয়ার সরবরাহ করতে পারে না।যাইহোক, একটা আদর্শ বিভব উৎসের অন্তঃস্থ রোধের মডেল লিনিয়ার বর্তনীতে সাজানো হয় একটি অশূণ্য রোধের সাথে সিরিজে একটি আদর্শ বিভব উৎস রেখে (একটি থেভেনিনের সমমানের বর্তনী)। বৈদ্যুতিক শক্তির বেশির ভাগ উৎস হলো বিভব উৎসের মডেল (মূলত, ব্যাটারী)।একটি আদর্শ বিভব উৎস কোন শক্তিই দিতে পারে না যখন এটা খোলা বর্তনীতে যুক্ত হয় (অর্থাৎ একটি অসীম বৈদ্যুতিক ইম্পিডেন্স), কিন্তু অসীম শক্তি ও বিদ্যুত সরবরাহ করতে পারে যখন তার লোড রোধ শুন্য হয় (একটি শর্ট বর্তনী)। এরকম তাত্ত্বিক যন্ত্রের থাকতে পারে শূণ্য ওহমের আউটপুট ইম্পিডেন্স যা উৎসের সাথে সিরিজে থাকে।একটি বাস্তব বিভব উৎসের খুব নিম্ন, কিন্তু অশূণ্য আউটপুট ইম্পিডেন্স থাকেঃ মাঝে মাঝে যা ১ ওহমেরও নিচে। K. C. A. Smith, R. E. Alley , Electrical circuits: an introduction, Cambridge University Press, 1992 আইএসবিএন ০-৫২১-৩৭৭৬৯-২, pp. 11-13
জুনায়েদ সিদ্দিকী

মোহাম্মদ জুনায়েদ সিদ্দিকী (জন্ম: অক্টোবর ৩০, ১৯৮৭ রাজশাহী) (ইংরেজি: Junaid Siddique); একজন বাংলাদেশী ক্রিকেটার। জুনায়েদের দাদা এবং বাবা মূলত পাকিস্তানের পাঞ্জাবের শিয়ালকোট থেকে আগত, ১৯৬৮ সালে বাংলাদেশের স্বাধীনতা যুদ্ধের সময় তারা পূর্ব পাকিস্তান বর্তমানে বাংলাদেশে চলে আসেন। জুনায়েদ সিদ্দিকী তার ডাকনাম ইমরোজ নামেও পরিচিত। বাম হাতি ব্যাটসম্যান এবং অনিয়মিত ডান হাতি অফ ব্রেক বোলার জুনায়েদ ২০০৩/০৪ সালে রাজশাহী বিভাগের হয়ে অভিষিক্ত হন এবং ২০০৬/০৭ সালের ক্রিকেট মৌসুম পর্যন্ত খেলেন। তিনি তার টেস্ট এবং একদিনের ক্রিকেটে ২০০৭-০৮ সালে নিউজিল্যান্ড সফরে অভিষিক্ত হন। প্রথম শ্রেণীর ক্রিকেটে জুনায়েদের সেঞ্চুরি সংখ্যা একটি, খুলনা বিভাগীয় দলের বিপক্ষে অপরাজিত ১১৪। ঘরোয়া ক্রিকেটে নজরকাড়া পারফরম্যান্সের সুবাদে ২০০৬-০৭ মৌসুমে তিনি বাংলাদেশ-এ দলে সুযোগ পান। টি-২০ ফরম্যাটে বাংলাদেশের হয়ে তার অভিষেক ঘটে ২০০৭ এর সেপ্টেম্বরে। অভিষেকেই পাকিস্তানের বিপক্ষে তিনি ৭১ রানের একটি চমৎকার ইনিংস খেলেন। বাহারি সব স্ট্রোকে ভরা ইনিংস্টিতে ছিল ৬টি চার ও ৩টি ছক্কার মার। ২০১০ এ ভারতের বিপক্ষে তিনি অর্ধ-শতক করেন। ২৬শে ডিসেম্বর, ২০০৭ তার ওয়ানডে অভিষেক ঘটে। মাত্র ১৩ রানে সাজঘরে ফেরত যান তিনি এদিন। ৪ জানুয়ারি হয় টেস্ট অভিষেক। এ ম্যাচের দ্বিতীয় ইনিংসে তিনি ও তামিম ইকবাল মিলে ১৬১ রানের রেকর্ড ওপেনিং জুটি গড়েন। ডেব্যুটেন্টদের সর্বোচ্চ পার্টনারশিপে এর স্থান হয়েছে ত্‌তীয় এবং ডেব্যুটেন্ট ওপেনারদের সর্বোচ্চ পার্টনারশিপের তালিকায় দ্বিতীয়। এ রেকর্ডে জুনায়েদের অবদান ছিল ৭৪ রানের একটি ঝকঝকে ইনিংস। ফেব্রুয়ারিতে দক্ষিণ আফ্রিকার বিরুদ্ধে তিনি ৭৪ রানের একটি ধৈর্যশীল ইনিংস খেলেন। প্রথম একদিনের আন্তর্জাতিক সেঞ্চুরিটি আসে আয়ারল্যান্ডের বিপক্ষে ২০১০ এ। In the column Runs, * indicates being not out The column title Match refers to the Match Number of the player's career Although most sources refer to him as Junaid Siddique, he is sometimes referred to as "Zunaed Siddique" Tests -বাংলাদেশের সর্বোচ্চ রানের জুটিগুলো, Cricinfo, Retrieved on 7 January 2008 Tests - ডেব্যুটেন্টদের সর্বোচ্চ পার্টনারশিপগুলো, Cricinfo, Retrieved on 7 January 2008 ক্রিকেটআর্কাইভে জুনায়েদ সিদ্দিকী (সদস্যতা প্রয়োজনীয়) (ইংরেজি) ইএসপিএনক্রিকইনফোতে জুনায়েদ সিদ্দিকী (ইংরেজি)
আন্তর্জাতিক নারী দিবস

আন্তর্জাতিক নারী দিবস ( পূর্বনাম আন্তর্জাতিক কর্মজীবী নারী দিবস) প্রতি বছর মার্চ মাসের ৮ তারিখে পালিত হয়। সারা বিশ্বব্যাপী একটি প্রধান উপলক্ষ হিসেবে এই দিবস উদ্‌যাপন হয়ে থাকে। বিশ্বের এক এক প্রান্তে নারীদিবস উদ্‌যাপনের প্রধান লক্ষ্য এক এক প্রকার হয়। কোথাও নারীর প্রতি সাধারণ সম্মান ও শ্রদ্ধা উদ্‌যাপনের মুখ্য বিষয় হয়, আবার কোথাও মহিলাদের আর্থিক, রাজনৈতিক ও সামাজিক প্রতিষ্ঠাটি বেশি গুরুত্ব পায়। ফিলিস্তিনে নারী এই দিবসটি উদ্‌যাপনের পেছনে রয়েছে নারী শ্রমিকের অধিকার আদায়ের সংগ্রামের ইতিহাস। ১৮৫৭ খ্রিস্টাব্দে মজুরিবৈষম্য, কর্মঘণ্টা নির্দিষ্ট করা, কাজের অমানবিক পরিবেশের বিরুদ্ধরা।বাদ জানাতে মার্কিন যুক্তরাষ্ট্রের নিউইয়র্কের রাস্তায় নেমেছিলেন সুতা কারখানার নারী শ্রমিকেরা। সেই মিছিলে চলে সরকার লেঠেল বাহিনীর দমন-পীড়ন। ১৯০৯ সালের ২৮ ফেব্রুয়ারি নিউইয়র্কের সোশ্যাল ডেমোক্র্যাট নারী সংগঠনের পক্ষ থেকে আয়োজিত নারী সমাবেশে জার্মান সমাজতান্ত্রিক নেত্রী ক্লারা জেটকিনের নেতৃত্বে সর্বপ্রথম আন্তর্জাতিক নারী সম্মেলন হলো। ক্লারা ছিলেন জার্মান রাজনীতিবিদ; জার্মান কমিউনিস্ট পার্টির স্থপতিদের একজন। এরপর ১৯১০ খ্রিস্টাব্দে ডেনমার্কের কোপেনহেগেনে অনুষ্ঠিত হয় দ্বিতীয় আন্তর্জাতিক নারী সম্মেলন। ১৭টি দেশ থেকে ১০০ জন নারী প্রতিনিধি এতে যোগ দিয়েছিলেন। এ সম্মেলনে ক্লারা প্রতি বৎসর ৮ মার্চকে আন্তর্জাতিক নারী দিবস হিসেবে পালন করার প্রস্তাব দেন। সিদ্ধান্ত হয়ঃ ১৯১১ খ্রিস্টাব্দ থেকে নারীদের সম-অধিকার দিবস হিসেবে দিনটি পালিত হবে। দিবসটি পালনে এগিয়ে আসে বিভিন্ন দেশের সমাজতন্ত্রীরা। ১৯১৪ খ্রিস্টাব্দ থেকে বেশ কয়েকটি দেশে ৮ মার্চ পালিত হতে লাগল। বাংলাদেশেও ১৯৭১ খ্রিস্টাব্দে স্বাধীনতার লাভের পূর্ব থেকেই এই দিবসটি পালিত হতে শুরু করে। অতঃপর ১৯৭৫ খ্রিস্টাব্দে ৮ মার্চকে আন্তর্জাতিক স্বীকৃতি প্রদান করা হয়। দিবসটি পালনের জন্য বিভিন্ন রাষ্ট্রকে আহ্বান জানায় জাতিসংঘ। এরপর থেকে সারা পৃথিবী জুড়েই পালিত হচ্ছে দিনটি নারীর সমঅধিকার আদায়ের প্রত্যয় পুনর্ব্যক্ত করার অভীপ্সা নিয়ে। সারা বিশ্বের সকল দেশে যথাযথ মর্যাদায় পালিত হয় আন্তর্জাতিক নারী দিবস। বিশ্বের অনেক দেশে আন্তর্জাতিক নারী দিবস উপলক্ষে আনুষ্ঠানিকভাবে সরকারি ছুটির দিন হিসেবে পালিত হয়। তন্মধ্যে - আফগানিস্তান, আর্মেনিয়া, আজারবাইজান, বেলারুশ, বুরকিনা ফাসো, কম্বোডিয়া, কিউবা, জর্জিয়া, গিনি-বিসাউ, ইরিত্রিয়া, কাজাখস্তান, কিরগিজিস্তান, লাওস, মলদোভা, মঙ্গোলিয়া, মন্টেনিগ্রো, রাশিয়া, তাজিকিস্তান, তুর্কমেনিস্তান, উগান্ডা, ইউক্রেন, উজবেকিস্তান, ভিয়েতনাম এবং জাম্বিয়া। এছাড়া, চীন, মেসিডোনিয়া, মাদাগাস্কার, নেপালে শুধুমাত্র নারীরাই সরকারি ছুটির দিনভোগ করেন।
কমলাকান্ত ভট্টাচার্য

কমলাকান্ত ভট্টাচার্য (অনেক সময় সাধক কমলাকান্ত নামেও পরিচিত) (১৭৭২ - ১৮২০) রামপ্রসাদ সেনের পরেই শাক্ত পদাবলী তথা শ্যামা সংগীতের অন্যতম প্রধান কবি। তিনি মহারাজ তেজশ্চন্দ্রের গুরু এবং সভাকবি ছিলেন। কমলাকান্ত ভট্টাচার্য ১৭৭২ খ্রিষ্টাব্দে বর্ধমানের তার মাতুলালয়ের জান্না গ্রামে জন্মগ্রহণ করেন। তার পিতার নাম মহেশ্বর ভট্টাচার্য এবং মাতার নাম মহামায়াদেবী। কিশোর বয়সে পিতার মৃত্যু হলে মা মহামায়াদেবী দুই শিশু পুত্র কমলাকান্ত ও শ্যামাকান্তকে নিয়ে পিত্রালয়ে আসেন। মহামায়াদেবী কমলাকান্তকে পড়াশোনার জন্য টোলে ভর্তি করে দেন। টোলে পড়াশোনার পাশাপাশি কমলাকান্ত গোপনে সাধন ভজন অনুশীলন শুরু করেন। বর্ধমানের মহারাজ তেজচন্দ্র তার উচ্ছৃঙ্খল পুত্র প্রতাপচন্দ্রকে শিক্ষা দীক্ষায় উপযুক্ত করে তোলার জন্য কমলাকান্তকে বর্ধমানে নিয়োগ দেন। লাকুড্ডিতে তার বাড়ি তৈরি করে দিলেন। মহারাজ তেজচন্দ্র কোটালহাটে কমলাকান্তের সাধন ভজনের জন্য মন্দির করে দেন। সেখানে কমলাকান্ত কালীমূর্তি প্রতিষ্ঠা করে পঞ্চমুন্ডীর আসনে বসে সাধনা করতেন। শাক্ত পদাবলী তে রামপ্রসাদ সেনের পরেই কমলাকান্তের নাম বিশেষভাবে স্মরণীয়। তিনি শতাধিক ভক্তিগীতি রচনা করেন। আগমনী ও বিজয়া পদে তিনি শ্রেষ্ঠ ছিলেন। ১৮২১ খ্রীষ্টাব্দে কমলাকান্ত মৃত্যুবরণ করেন। কমলাকান্ত ভট্টাচার্যের রচিত কয়েকটি বিখ্যাত গান হচ্ছে 'মজিল মোর মন ভ্রমরা শ্যামাপদ নীল কমলে', 'শুকনো তরু মুঞ্জরে না', 'তুমি যে আমার নয়নের নয়ন' ইত্যাদি। "সাধক কবি কমলাকান্ত, উদয় চট্টোপাধ্যায়, পরবাস-৭২"। www.parabaas.com। সংগ্রহের তারিখ ২০২১-০৯-০৬।  "কমলাকান্ত ভট্টাচার্য"। onushilon.org। সংগ্রহের তারিখ ২০২১-০৯-০৬।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১১২, আইএসবিএন ৯৭৮-৮১-৭৯৫৫-১৩৫-৬
মধুমতি (২০১১-এর চলচ্চিত্র)

মধুমতি ২০১১ সালের ১৪ এপ্রিল মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন খ্যাতিমান পরিচালক শাহজাহান চৌধুরী। রাবেয়া খাতুন এর জনপ্রিয় (উপন্যাস) 'মধুমতি' অবলম্বনে ছবিটি নির্মিত। ইমপ্রেস টেলিফিল্ম এর ছবি 'মধুমতি'তে শেখ সাদী খানের সুর ও সংগীত পরিচালনায় রয়েছে শ্রুতিমধুর কয়েকটি গান। ছবির গল্পের মূল চরিত্র হলো আবু এই আবু চরিত্রে অভিনয় করেছেন রিয়াজ।। এছাড়াও ছবিতে গ্রামের একজন নারীর চরিত্রে অভিনয় করছেন ইলোরা গহর, 'লাক্স-চ্যানেল আই সুপারস্টার' চৈতী, শহিদুল আলম সাচ্চু, সাবেরী আলম সহ আরও অনেকে। শহরের কলেজপড়ুয়া তরুণ 'আনু' (রিয়াজ) এক সময় গ্রামে গিয়ে তাঁত শিল্পের উন্নয়নে নিজেকে আত্মনিয়োগ করে। গত শতকের ষাটের দশকে বাংলাদেশের তাঁতশিল্পে ক্রান্তিকাল চলছিল। যন্ত্রচালিত বস্ত্র কারখানার কাছে আস্তে আস্তে হারিয়ে যেতে বসেছিল হস্তচালিত তাঁত। এ সময় তাঁতি সম্প্রদায়ের বিশ্ববিদ্যালয়-পড়ুয়া দুই যুবক-যুবতী আনোয়ার ও মিনারা (চৈতী) গ্রামে ফিরে তাঁতিদের সহযোগিতায় মনোযোগ দেয়। মিনারা তাদের সচেতন করার চেষ্টা করে। অন্যদিকে আনোয়ার প্রতিষ্ঠা করে সমবায় সমিতি। আর তাঁতিরা স্বপ্ন দেখে নতুন করে বাঁচার। স্বপ্নের পথে বাধা হয়ে দাঁড়ায় অসাধু লোকজন। তাঁতিদের স্বপ্ন পূরণের গল্প নিয়েই নির্মিত হয়েছে 'মধুমতি' চলচ্চিত্রটি। ---করুণ পরিণতির মধ্য দিয়ে আনু'র যবনিকাপাত ঘটে...। রিয়াজ - আনু (আনোয়ার) চৈতী - মিনারা ইলোরা গহর - শহিদুল আলম সাচ্চু - সাবেরী আলম - মাসুদ আখন্দ - জিনিয়া - নাজমুল খান - সিবি জামান - মধুমতি ছবির সংগীত পরিচালনা করেছেন প্রখ্যাত সংগীত পরিচালক শেখ সাদী খান। সুর ও সংগীত পরিচালনায় একটি গানের প্লে-ব্যাক ২০০৮-এর চ্যানেল আই সেরা কণ্ঠ প্রতিযোগিতার রানারআপ ইমরান, গানটির শিরোনাম 'এই যে নদী শুয়ে আছে'। এতে ৫টি গান রয়েছে ৩টি লিখেছেন নির্মাতা শাহজাহান চৌধুরী, ১টি কথাসাহিত্যিক হুমায়ূন আহমেদ ও ১টি কবির বকুল। কণ্ঠ দিয়েছেন হাবিব , এসআই টুটুল, ইমরান, ঝিলিক। আমি ষাটের দশকের মেয়ে[স্থায়ীভাবে অকার্যকর সংযোগ] চলচ্চিত্রে চৈতির অভিষেক, নায়ক রিয়াজ[স্থায়ীভাবে অকার্যকর সংযোগ] রুপালি পর্দার প্রতীক্ষায় 'মধুমতি' নববর্ষে রাবেয়া খাতুনের মধুমতি[স্থায়ীভাবে অকার্যকর সংযোগ] মধুমতিতাঁতিদের সুখ-দুঃখ গাথা[স্থায়ীভাবে অকার্যকর সংযোগ] 'ধনধান্য পুষ্পে ভরা' আমার প্রাণের তানপুরা ওয়েব্যাক মেশিনে আর্কাইভকৃত ৫ মার্চ ২০২১ তারিখে তথ্যসুত্রঃ ১১ ফেব্রুয়ারি ২০১০ দৈনিক কালের কণ্ঠ, তথ্যসংগ্রহঃ ৮ মার্চ ২০১১ 'মধুমতি'র আবু চরিত্রে রিয়াজ[স্থায়ীভাবে অকার্যকর সংযোগ] তথ্যসুত্রঃ ৫ অক্টোবর ২০১০ দৈনিক বাংলাদেশ প্রতিদিন, তথ্যসংগ্রহঃ ৮ মার্চ ২০১১ বড় পর্দায় ইলোরা গহরের ফেরা ওয়েব্যাক মেশিনে আর্কাইভকৃত ৫ মার্চ ২০১৬ তারিখে তথ্যসুত্রঃ দৈনিক সমকাল, তথ্যসংগ্রহঃ ৮ মার্চ ২০১১ ইন্টারনেট মুভি ডেটাবেজে মধুমতি (ইংরেজি) - এ চলচ্চিত্র প্রবেশদ্বার
কার্নিভাল

কার্নিভাল হল একটি উৎসব যা খ্রিস্টান ঐতিহ্যের দেশগুলোতে উদ্‌যাপন করা হয়। বিশেষভাবে, রোমান ক্যাথলিক ঐতিহ্যের দেশগুলোতে এবং অল্প সংখ্যক পূর্ব অর্থোডোক্স সমাজে। সাধারণত, প্রোটেস্ট্যান্টরা কার্নিভাল উদ্‌যাপন করে না, যেমন, ডেনমার্ক। কার্নিভাল উদ্‌যাপনগুলো প্রায়ই ক্রীড়নশীল এবং কল্পনাপ্রবণ কুচকাওয়াজ হিসেবে হয়ে থাকে যা জনগণের উপর প্রবল প্রভাব বিস্তার করে। কার্নিভালের নির্দিষ্ট চরিত্রগত এবং বৈশিষ্ট্যসূচক দিক হল মুখোশের ব্যবহার। লোকেরা পোশাক এবং মুখোশ পরিধান কার্নিভাল উদ্‌যাপন করে থাকে। আজ কার্নিভাল উদ্‌যাপনগুলোর মধ্যে ব্রাজিলের কার্নিভাল অতি সুপরিচিত। ২০১০ সালের গিনেস বিশ্ব রেকর্ড অনুসারে, রিউ দে জানেইরুর কার্নিভাল হল বিশ্বের সবচেয়ে বড় কার্নিভাল এবং বৃহত্তম জনপ্রিয় অনুষ্ঠান। রিউ দে জানেইরুর কার্নিভাল বিশ্বের সর্বাপেক্ষা বিখ্যাত কার্নিভাল হিসেবেও বিবেচনা করা হয়। "কার্নিভাল" নামটি নিয়ে বিতর্ক হয়। ‘কার্নিভাল’ শব্দটি এসেছে ইতালিয় শব্দ ‘carne levare’ থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্যাপনের বিষয়টি এসেছে সাতুরলানিয়ার পাগান উৎসব থেকে, যা মূলত খ্রিস্টীয় ভাবাধারা থেকে ব্যুৎপত্তি।
ডুবসাঁতার

ডুবসাঁতার ও ২০১০ সালের ১৭ নভেম্বর ঈদুল আজহায় মুক্তিপ্রাপ্ত একটি বাংলাদেশী চলচ্চিত্র। ৯২ মিনিট দৈর্ঘ্যের ডিজিটাল ফরম্যাটে নির্মিত এই ছবিটির কাহিনী, চিত্রনাট্য ও পরিচালনা করেছেন নূরুল আলম আতিক। এটি নূরুল আলম আতিকের প্রথম পরিচালিত ছবি। এ ছবিতে অভিনয় করেছেন জয়া আহসান, শেহজাদ চৌধুরী, অমোক ব্যাপরী, ওয়াহিদা মল্লিক জলি, শাহরিয়ার শুভ, বোংশু হোর, শ্রাবন্তী দত্ত তিন্নি, স্বাধীস খসরু, সুষমা সরকার, স্বাগতাসহ আরও অনেকে।। রেণু নামের এক সাধারণ মেয়ের গল্প ‘ডুবসাঁতার’। রেণুর স্বপ্নময়তা, সংবেদনশীলতা ঢাকা পড়ে আছে সংসারের কষ্টকর বাস্তবতায়। পরিবারের দায়দায়িত্ব পালন করতে যেমন তাকে বাইরে বেরোতে হয়, তেমনি তাকে হতে হয় অন্ধ ভাইয়ের চোখটিও। নিজের প্রাণের দিকে চোখ ফেরালে জোটে সনাতন সমাজের চোখ রাঙানি। তবু রেণুর জীবনে আবারো প্রেম আসে, যে প্রেম তাকে সর্বনাশের পথে টেনে নেয়। রেণু হাল ছাড়ে না, অনেক বিপন্নতার মাঝেও সে প্রতি মুহূর্তে সংগ্রাম করে চলে। রেণু ভেঙে পড়ে, কিন্তু শেষ হয়ে যায় না। আমাদের রেণুদের ফের পথচলা শুরু করতে হয় সংসারের প্রয়োজনে। জয়া আহসান - রেণু শেহজাদ চৌধুরী - অমোক ব্যাপরী - ওয়াহিদা মল্লিক জলি - শাহরিয়ার শুভ - বোংশু হোর - শ্রাবন্তী দত্ত তিন্নি - স্বাধীন খসরু - সুষমা সরকার - স্বাগতা - অপু কাজী - শাহরিয়ার ফেরদৌস সজীব - শামীম ভিস্তি - মীম - আফ্রোদিতি কাকলি - জুনায়েদ হালীম - স্বর্ণা - এজাজ বারী - রফিকুল ইসলাম - ডা. তানিয়া বুলবুল কিটি - সাদনিমা - কুনাল - ডুবসাঁতার ছবির আবহ সঙ্গীত পরিচালনা করেছেন ভিক্টর, অনম বিশ্বাস ও পিন্টু ঘোষ। আমি যদি ডুইবা মরি - সুনীল চৌধুরী তোমার খোলা হাওয়া - জয়া কেন পিরিতি বাড়াইলা রে বন্ধু - বাউল করীম প্রকাশকঃ দৈনিক কালের কণ্ঠ, ১৬ অক্টোবর ২০১০ ঈদে ডুবসাঁতার তথ্যসংগ্রহঃ ৯ মার্চ ২০১১ প্রকাশকঃ দৈনিক ইত্তেফাক, ১৬ নভেম্বর ২০১০ ঈদে জয়া আহসানের ৩ তথ্যসংগ্রহঃ ৯ মার্চ ২০১১ প্রকাশকঃ banglanews24.com, ৩১ অক্টোবর, ২০১০ আতিকের প্রথম চলচ্চিত্র ‘ডুবসাঁতার’ চ্যানেল আইতে[স্থায়ীভাবে অকার্যকর সংযোগ] তথ্যসংগ্রহঃ ৪ জুন, ২০১১ প্রকাশকঃ banglanews24.com, ১৪ ফেব্রুয়ারি ২০১১ চট্রগ্রামে ডুবসাঁতার[স্থায়ীভাবে অকার্যকর সংযোগ] তথ্যসংগ্রহঃ ৯ মার্চ ২০১১ প্রকাশকঃ দৈনিক কালের কণ্ঠ, ১২ আগস্ট ২০১০ সংগ্রামী এক মেয়ের 'ডুবসাঁতার' ইন্টারনেট মুভি ডেটাবেজে ডুবসাঁতার (ইংরেজি)
গ্রিক পাতাল

পুরাণে গ্রিক পাতাল একটি অন্যভুবন যেখানে মৃত্যুর পর আত্মারা গমন করে। পরকাল সম্পর্কে গ্রিকদের মূল ধারণা ছিল এই যে মৃত্যুর মুহূর্তে আত্মা মৃতদেহ থেকে আলাদা হয়ে যায় এবং প্রাক্তন ব্যক্তির আকার ধারণ করে, তারপর তাকে পাতালের প্রবেশদ্বারে পৌঁছে দেয়া হয়। গ্রিক পুরাণে পাতালকে এর অধিপতি দেবতা হেডিসের নামে মাঝেমধ্যে ডাকা হয়ে থাকে এবং এর অবস্থান বর্ণিত আছে সাগরের বহিঃস্থ সীমার দিকে কিংবা পৃথিবীর প্রান্ত বা গর্ভের নিচে। একে দীপ্ত অত্যুজ্বল অলিম্পাস পর্বতের নিরংশু তমসাচ্ছন্ন প্রতিরূপ হিসেবে বিবেচনা করা হয় - দেবরাজ্যের অনুরূপ একটি প্রেতরাজ্য। হেডিস একটি অদৃশ্য পুরী জীবিতদের কাছে, এটি শুধুমাত্র মৃতদের জন্যে। Long, J. Bruce (২০০৫)। Encyclopedia of Religion। Detroit: Macmillan Reference USA। পৃষ্ঠা 9452।  Garland, Robert (১৯৮৫)। The Greek Way of Death। London: Duckworth। পৃষ্ঠা 49।  Fairbanks, Arthur (১ জানুয়ারি ১৯০০)। "The Chthonic Gods of Greek Religion"। The American Journal of Philology। 21 (3): 242। জেস্টোর 287716। ডিওআই:10.2307/287716।  Albinus, Lars (২০০০)। The House of Hades: studies in ancient Greek eschatology। Aarhus University Press: Aarhus। পৃষ্ঠা 67।
খোঁজ-দ্য সার্চ

খোঁজ-দ্য সার্চ হচ্ছে ২০১০ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন ইফতেখার চৌধুরী এবং প্রযোজনা ও পরিবেশনা করেছে মুনসুন ফিল্মস। এতে অভিনয় করেছেন অনন্ত জলিল, বর্ষা, ববি ও সোহেল রানা সহ আরও অনেকে। এটি বাংলাদেশের প্রথম পূর্ণাঙ্গ ডিজিটাল চলচ্চিত্র। অনন্ত জলিল - মেজর মাহমুদ হাসান (অনন্ত) আফিয়া নুসরাত বর্ষা - এলিজা ইয়ামিন হক ববি - ববি সোহেল রানা - কমান্ড প্রধান ইফতেখার চৌধুরী - নিনো (ইতালি) - নিনো (অতিথি শিল্পী) জিসান - পাবেল রাহা - রাশেদা চৌধুরী - মাহমুদের মা ইলিয়াস জাভেদ - নওয়াব শামসুদ্দিন ইলিয়াস কোবরা - অপু - ফিফটি-ফিফটি ডাঃ এজাজ - মাষ্টার শিরিন বকুল - সোহেল খান - লাল রনি - সাজিদ জেসিকা-হাস (আমেরিকা) - সিয়ান (আমেরিকা) - মাইক বোস (মেক্সিকো) - সান (দক্ষিণ আফ্রিকা) - ক্যারোলিন (দক্ষিণ আফ্রিকা) – খোঁজ-দ্য সার্চ-এর সঙ্গীত পরিচালনা করেছেন ইমন সাহা ও হাবিব ওয়াহিদ এবং সবগুলো গানে কথা লিখেছেন কবির বকুল ও ইলিয়াস মোল্লা। খোঁজ-দ্য সার্চ-সিরিজ দ্য স্পীড "সমকাল :: নতুন ধারার 'খোঁজ দ্য সার্চ' ::"। web.archive.org। ২০১২-০৩-১৯। Archived from the original on ২০১২-০৩-১৯। সংগ্রহের তারিখ ২০২২-০১-১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) তুষার, চিন্তামন; ডটকম, বিডিনিউজ টোয়েন্টিফোর। "টিভিতে খোঁজ : দ্য সার্চ"। bangla.bdnews24.com। ২০২২-০১-১১ তারিখে মূল থেকে আর্কাইভ করা। সংগ্রহের তারিখ ২০২২-০১-১১।  চলচ্চিত্র প্রবেশদ্বার
ফিফা (ভিডিও গেম সিরিজ)

ফিফা (ইংরেজি ভাষায়ঃ FIFA) একটি ফুটবল ভিত্তিক মাল্টিপ্লেয়ার গেম সিরিজ। ইএ স্পোর্টস এর লেবেলে প্রতিবছর একটি করে গেম মুক্তি পায়। ১৯৯৩ সালে প্রথম মুক্তি পাওয়া গেমটিতেই ফিফার কাছ থেকে অফিসিয়াল লাইসেন্স নেয়। বর্তমানের ফিফা গেম গুলোতে একচেটিয়া ভাবে রয়েছে বিশ্বের প্রধান ও অপ্রধান ক্লাব ও লীগগুলোর অফিসিয়াল লাইসেন্স, যাতে রয়েছে খেলোয়াড়দের ও দলগুলোর আসল নাম। ফিফার গেম সিরিজ হলো অন্যতম সেরা সর্বাধিক বিক্রীত ভিডিও গেম । এছাড়া ফিফা ১১ হলো দ্রুততম বিক্রিত খেলাধুলা বিষয়ক গেম। এ গেমটিতে ছিল ৮টি জাতীয় লীগ। এ গেমটি থ্রিডি গ্রাফিক্সে উন্নত ছিল এবং প্লেস্টেশনেও খেলা যেত। এতে খেলোয়াড়দের আসল নাম ব্যবহার করা হয়। ফিফার এই ভার্সনে ধারাভাষ্যে জন মটসন ও অ্যান্ডি গ্রের কণ্ঠ ব্যবহার করা হয়। ইনডোর ফুটবল উপস্থাপন করা হয়। এতে গ্রাফিক্স আরও উন্নত করা হয়। রোড টু ওয়ার্ল্ড কাপ মোড উপস্থাপন করা হয় এবং সঙ্গীত প্লেলিস্ট প্রয়োগ করা হয়। ইনডোর ফুটবল তুলে নেওয়া হয়। খেলোয়াড়ভেদে বিভিন্ন উচ্চতা ও উন্নত জার্সি ব্যবহার করা হয়। এতে ৪০টিরও বেশি জাতীয় দল উপস্থাপন করা হয়। এতে প্রথমবারের মত কিছু খেলোয়াড়ের জন্য বরাদ্দ ছিল নিজস্ব চেহারা। পাসিং এর জন্য প্রথমবারের মত ব্যবহার করা হয় পাওয়ার বার। ফিফা ২০০৩ আগের ভার্সনগুলো থেকে সম্পূর্ণ নতুন গেমপ্লে নিয়ে বাজারে মুক্তি পায়। এতে আরও উন্নত স্টেডিয়াম, খেলোয়াড় ও জার্সি ব্যবহার করা হয়। এতে ছিল টিভির মত রিপ্লের ব্যবস্থা। এতে ছিল এক্সবক্সে খেলার ব্যবস্থা। ফিফা ২০০৪ আগের ভার্সন থেকে খুব একটা বেশি উন্নত করা হয়নি। এতে অনলাইন মোড নতুন ভাবে সংযোজিত করা হয়। ফিফা ২০০৫-এ ছিল ক্যারিয়ার মোড ছিল। এতে টিম কেমিস্ট্রি উপস্থাপিত হয় এবং ক্যারিয়ার মোড আরও উন্নত করা হয়। এতে নতুন নতুন স্টেডিয়াম ব্যবহার করা হয়। এক্সবক্স ৩৬০-এর জন্য সম্পূর্ণ আলাদা ইন্সটলেশান সিস্টেম ছিল, যাতে অপ্রধান লীগ ও দলগুলো অনুপস্থিত ছিল। এতে সম্পূর্ণ নতুন বি এ প্রো মোডটি উপস্থাপিত হয়, যেখানে ব্যবহারকারী নিজেই শুধুমাত্র একজন খেলোয়াড়কে নিয়ন্ত্রণ করতে পারবে। ফিফা ২০০৯-এ বি এ প্রো মোডটি আরও উন্নত করা হয়, যাতে ছিল অনলাইন খেলার ব্যবস্থা। ফিফা ২০১০-এ ম্যানেজার মোডটি আরও উন্নত করা হয়। এতে প্রতি ম্যাচের পারফর্মেন্স অনুযায়ী খেলোয়াড়দের মান বাড়তো। এতে ৫০টি স্টেডিয়াম ও ৩১টি লীগ ব্যবহাআর করা হয়। এতে খেলোয়াড়দের ড্রিবলিং-এও উন্নতি সাধন করা হয়। ফিফা ১১-এ ম্যানেজার মোড-কে পরিবর্তন করে ক্যারিয়ার মোড বলা হয়। এতে ব্যবহারকারী গোলরক্ষক হয়ে খেলতে পারেন। এতে পাসিং সিস্টেমে পরিবর্তন সাধন করা হয়। ওয়ার্ল্ড কাপ ৯৮ ফ্রান্স ২০০২ ফিফা ওয়ার্ল্ড কাপ কোরিয়া-জাপান ২০০৬ ফিফা ওয়ার্ল্ড কাপ জার্মানি ২০১০ ফিফা ওয়ার্ল্ড কাপ দক্ষিণ আফ্রিকা ইউরো ২০০০ ইউরো ২০০৪ ইউরো ২০০৮ "EA SPORTS FIFA Soccer Franchise Sales Top 100 Million Units Lifetime" (সংবাদ বিজ্ঞপ্তি)। Business Wire। ২০১০-১১-০৪। সংগ্রহের তারিখ ২০১০-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) FIFA 11 first-week sales hit 2.6 million ওয়েব্যাক মেশিনে আর্কাইভকৃত ৩১ অক্টোবর ২০১০ তারিখে gamespot.com উইকিউক্তিতে ফিফা (ভিডিও গেম সিরিজ) সম্পর্কিত উক্তির সংকলন রয়েছে। ফিফা অফিশিয়াল ওয়েবসাইট ইএ স্পোর্টস ওয়েব্যাক মেশিনে আর্কাইভকৃত ৪ অক্টোবর ২০১০ তারিখে